Rijeka, 3. srpnja 2020.g.

**NAJAVA DOGAĐANJA I POZIV ZA MEDIJE**

# ***U HARTERU NA KVARTERU*, U EPIZODI: ULIČNI SPORT**

**U subotu, 4. srpnja 2020.g. od 10.00 do 21.00 sat na prostoru bivše riječke tvornice papira – Hartere, održat će se nastavak programa *U Harteru na Kvarteru, u epizodi: Ulični sport*, u sklopu projekta Europske prijestolnice kulture.**

Zajednica u nastajanju – Mjesni odbor Hartera time nastavlja s aktivnostima kojima je cilj predstaviti neke od brojnih mogućnosti za koje je prostor Hartere idealan.

Posjetitelje očekuje **vođena planinarska šetnja do Žaklja, mala radionica urbanog penjanja, prezentacija Skateboard kluba Kvarner, Mali buvljak za djecu i Veliki buvljak, rekreacija, urbana biciklistička tura od Konta do Hartere, a Kortil uživo nastavlja radove na izradi klupice**.   
Također, svi su pozvani pridružiti se **cjelodnevnoj akciji čišćenja**, uz vlastite maskice i rukavice te zaigrati jedan od **uličnih sportova**, kao što su **badminton, gumi-gumi, frizbi, školicu** i slično. Organizatori poručuju kako je u Harteri uvijek moguće i **roštiljanje, a osiguran je roštilj i ugljen**.

Sve informacije dostupne su i na [www.mohartera.org](http://www.mohartera.org/)

Projekt *Kvartera* zajednički provode udruga Urbani separe, DeltaLab - Centar za urbanu tranziciju, arhitekturu i urbanizam Sveučilišta u Rijeci, Centar za umjetnost i urbanistiku iz Berlina, međunarodna mreža CityToolbox i Goethe-Institut Kroatien.  
U projektu sudjeluju brojne riječke organizacije, udruge, građanske inicijative i pojedinci, kao što su Galerija Kortil by Hrvatski kulturni dom na Sušaku, Skateboard klub Kvarner, Kreativni kolektiv KOMBINAT, Pčelarska udruga "Milutin Barač"-Rijeka, Savez udruga Molekula (@Riuse centar), Tranzicijska inicijativa Rijeka, Cafe Bar Skradin, Radio Roža i Kvart za 5, kao dio projekta Rijeka 2020 - Europska prijestolnica kulture, u sklopu programskog pravca Slatko i slano.

**Raspored događanja:**  
  
10.00 sati **Vođena planinarska tura od “Planinarskog doma” iza Marganova do Žaklja**. Voditelji: Silvio Kezele i Zoran Dorčić, Urban Hartera Climbing Crew iz alpinističkog odsjeka Planinarskog društva PD Kamenjak. Polaznici i polaznice trebaju ponijeti cipele/tenisice s nešto debljim džonom. Trajanje 1 – 1.5h.   
  
17.00 sati **Vožnja za urbane bicikliste od Konta do Hartere**: *critical mass bike tura*

17.00 sati **Kortil uživo**: radovi oko buduće klupe za sjedenje uz Rječinu. Čišćenje prostora od korova i smeća te pripreme za postav klupe. Uslijedit će akcija prikupljanja pločica po Harteri kojima će se, dva tjedna kasnije, obložiti klupa

17.15 sati **Mala škola penjanja** na terasi Marganova. Vode: licencirani vodiči Silvio i Zoran iz Urban Hartera Climbing Crewa. Potrebne su tenisice s ravnim džonom, a aktivnost je namijenjena svima, bezobzira na iskustvo.  
  
18.00 sati **Mali i Veliki buvljak**. Mali buvljak, koji posljednjih nekoliko godina uspješno organizira Urbani separe, dječji je buvljak na kojem djeca razmjenjuju ili prodaju svoje igračke, stripove i slikovnice drugoj djeci. Odrasli/veliki pozvani su da na buvljak ponesu što god žele prodati a mogu donijeti u Harteru.   
19.00 sati **Ćakula Mjesnog odbora Hartera**

U večernjim satima nastavit će se druženje na terasi, gdje će biti spontano skateboard okupljanje uz vožnju na mini rampi.

***Najavljeno događanje organizirano je uz poštivanje svih preporuka HZJZ-a za sprječavanje zaraze bolešću COVID-19.  
Radi zaštite vlastitog zdravlja i zdravlja svojih najmilijih, svi se sudionici i posjetitelji pozivaju na poštivanje preporuka: pojačanu osobnu higijenu, fizičku udaljenost te nošenje zaštitnih maski za lice.***

Unaprijed zahvaljujem **na objavi najave i dolasku**.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42